शंघाई मास्टर्स : बोपन्ना-कुरैशी प्री-क्वार्टर फाइनल में हारे  
भारत के रोहन बोपन्ना और उनके पाकिस्तानी जोड़ीदार एसाम उल हक कुरैशी को शंघाई मास्टर्स टेनिस टूर्नामेंट के प्री-क्वार्टर फाइनल मुकाबले में हार का सामना करना पड़ा है।
भारत के रोहन बोपन्ना और उनके पाकिस्तानी जोड़ीदार एसाम उल हक कुरैशी को शंघाई मास्टर्स टेनिस टूर्नामेंट के प्री-क्वार्टर फाइनल मुकाबले में हार का सामना करना पड़ा है।  बोपन्ना और कुरैशी की सातवीं वरीयता प्राप्त जोड़ी को बुधवार को खेले गए पुरुष वर्ग की युगल स्पर्धा के प्री-क्वार्टर फाइनल में गैर वरीयता प्राप्त स्पेन के निकोलस अल्माग्रो और ब्राजील की ब्रूनो सोआरेस की जोड़ी ने 7-6 (8), 6-4 से पराजित कर दिया। उल्लेखनीय है कि बोपन्ना और कुरैशी को पहले दौर में बाई मिला था। एक सप्ताह पहले बोपन्ना और कुरैशी की जोड़ी जापान ओपन चैम्पियनशिप के भी पहले दौर में पराजित हो गई थी।